十二年，瑪竇制《山海輿地全圖》，同年付梓，中國人始識域外地理。並以華人問學時，兼講教義。又譯《十誡》、《天主經》、《聖母贊歌》，著《教理問答書》。自是中國士民，有問天主教於瑪竇者。時明堅著《天主實錄》，以漢文解明教義，瑪竇贈之問教者。然中國人皆以其佛教之支流，而不知天主教也。瑪竇在肇慶，收士人瞿太素為弟子，始結交儒士。